stanford-oval/wikipedia huggingface dataset:
דב שוורצמן
ספרים

לאחר פטירתו יצאו לאור שיעוריו על כתובות, סוכה,פסחים,גיטין,נדרים,בבא קמא,בבא בתרא ומכות
כמו כן יצאה לאור סדרת מאמרי רבי דב שוורצמן (מאמרים שהשמיע בישיבת בית התלמוד) על סדר חומשי התורה (ה' כרכים), בעריכת הרב גד ארלנגר.
משפחתו

היה נשוי בנישואים ראשונים לשרה פעשא, בתו של הרב אהרן קוטלר, ראש ישיבת לייקווד.
בניו:
הרב יעקב אליעזר (אנ') - חתנו של הרב שלמה וולבה וראש ישיבת לייקווד-ארץ ישראל בירושלים
הרב זבולון - ראש כולל בישיבת עץ חיים
הרב איסר זלמן - חתנו של הרב דוב לנדו. מכהן כראש כולל עטרת שלמה במודיעין עילית.
חתניו[דרושה הבהרה]:
הרב ירוחם אולשין - מראשי ישיבת לייקווד
הרב ישראל ניומאן - מראשי ישיבת לייקווד
הרב אברהם יורקנסקי - מראשי ישיבת לייקווד
בנישואים שניים היה נשוי ליהודית, בתו של עו"ד מתייה (מאיר) מולר מפריז, שהיה יושב-ראש ועד ההצלה של אגודת ישראל לאחר מלחמת העולם השנייה. 
ילדיו מנשואיו השניים הם:
רבקה הנשואה לרב יוסף שטרסר, ראש כולל בית התלמוד
תמר הנשואה לרב יאיר בק – ר"מ בישיבת נתיבות יעקב של הרב אברהם סטפנסקי
יצחק בנימין
אסנת הנשואה לרב דוד ברונר – מנהל עמותת בית התלמוד
אפרת הנשואה לרב גבריאל שנברגר – ראש כולל בית התלמוד
הדסה הנשואה לרב דוד סלושץ – ראש ישיבת דובר טוב בירושלים וראש כולל בגבעת זאב.
לקריאה נוספת

ספר הזיכרון למרן הגאון רבי דב שוורצמן זצ"ל - תולדות חייו, הספדים, שיעורים ממנו ומרבנים נוספים (על מסכת סוכה) ודברי זיכרון, הוצאת ישיבת בית התלמוד חשון תשע"ג
Reb Dov - The life and achievements of a unique Torah personality..., Shmuel Wittow, 2011, Israel
הערות שוליים

↑  אחיה היה ר' דובער היצחקי אביו של הרב זלמן משה היצחקי, מרבני חב"ד.
| --- | --- |
בקרת זהויות :  NLI: 987007477246105171  ISNI: 0000 0003 6977 9852  LCCN: no2007078061  VIAF: 240150726   WorldCat (עם VIAF): 240150726
ד'תתקמ"ד

ד'תתקמ"ד (4944)  היא שנה עברית  אשר  החלה ביום א' בתשרי, אור ל-19 בספטמבר 1183 (לפי הלוח היוליאני, שהיה נהוג אז), והסתיימה ביום כ"ט באלול, 7 בספטמבר 1184. שנה מסוג בשה, איננה מעוברת, ואורכה 355 ימים. זו שנה שנייה לשמיטה.
נפטרו

רבי אלחנן בן יצחק, פרשן תלמוד ופייטן מבעלי התוספות, בנו של ר"י הזקן, נהרג על קידוש השם בפרעות.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דינה פוליאקוף-שטילר

| --- | --- |

דינה עם אחיה, סרן עמנואל (מיקו) פוליאקוף מצבא פינלנד, סביבות 1940 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  8 ביולי 1919 לוביסה, פינלנד 
 פטירה:  13 בפברואר 2005 (בגיל 85) פתח תקווה, ישראל 
 מדינה:  פינלנד, ישראל 
 מספר צאצאים:  2 
 פעולות ומבצעים
 מלחמת העולם השנייה 
 עיטורים
 דחתה את קבלת עיטור צלב הברזל הגרמני
 
דינה פוליאקוף-שטילר (Dina Poljakoff-Stiller;‏ 8 ביולי 1919 – 13 בפברואר 2005) הייתה אחת משלושת היהודים בצבא הפיני שדחו את קבלת עיטור צלב הברזל הגרמני במלחמת העולם השנייה.
קורות חייה

דינה נולדה בלוביסה (Loviisa), חבל אוסימה, פינלנד לבן-ציון פוליאקוף, יליד ליטא, ולרעייתו קטיה לבית שטיינבוק, ילידת פינלנד.
בתקופת מלחמת העולם השנייה שירתה כחובשת במסגרת ארגון הנשים ההתנדבותי "לוטה סוורד" (Lotta Svärd). ה"לוטות", כפי שכונו, לא נשאו נשק, אבל מילאו תפקידי סיוע שונים כאחיות רחמניות, כמשקיפות בעמדות להתרעה מפני התקפה אווירית ובמשימות עזר נוספות. הן פעלו באזורי הקרבות שבהם הפינים נלחמו ברוסים לצד יחידות צבא גרמניות.
הגרמנים התרשמו ממסירותה של דינה פוליאקוף לפצועיהם והמליצו על הענקת צלב הברזל (דרגה 2). מלבדה הומלץ על מתן העיטור הגרמני לשני יהודים נוספים בצבא פינלנד – לרופא הצבאי ליאו סקורניק ולסרן סלומון קלאס, שדחו את העיטור על הסף ונמחקו מרשימת המומלצים. פוליאקוף ניגשה ביום הטקס לראות את העיטור שיועד לה, אך פנתה לאחור וסירבה לקבלו. דודניתה של דינה פוליאקוף, חיה שטיינבוק, ששירתה אף היא כסייעת סיעודית במסגרת זו, שמרה אוסף של מכתבי תודה מחיילים גרמנים שבהם טיפלה.
דינה פוליאקוף-שטילר עלתה לישראל ועסקה ברפואת שיניים. נפטרה בפתח תקווה ב-2005 והותירה בת, מרגלית-מאי חלוץ, ושלושה נכדים.
ראו גם

יהדות פינלנד
פינלנד במלחמת העולם השנייה
הערות שוליים

↑  Paul Kendall, "The Jews who fought for Hitler: 'We did not help the Germans. We had a common enemy' ", The Daily Telegraph, 9 March 2014
דאונטאון ברוקלין

| --- | --- |
קו הרקיע של אזור דאונטאון ברוקלין. מבט מכיוון איסט ריבר.
קו הרקיע של אזור דאונטאון ברוקלין. מבט מכיוון איסט ריבר.
 מדינה:  ארצות הברית ארצות הברית
 מדינה:  ניו יורק (מדינה) ניו יורק
 עיר:   ניו יורק
 רובע:   ברוקלין
 שטח:  1.12 קמ"ר
 אוכלוסייה:  ‏
  ‑ בשכונה:  7,053 (2010)
  ‑ צפיפות:  6,300 נפש לקמ"ר (2010)
 קואורדינטות:  40°41′38″N 73°59′14″W﻿ / ﻿40.693888888889°N 73.987222222222°W﻿ / 40.693888888889; -73.987222222222 
  מפת מיקום  מפה מפורטת   (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזידאונטאון ברוקלין(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזידאונטאון ברוקלין  he tabBackground:;tabBorder:#aaa;defaultTab:0;
מגדל בנק ויליאמסבורג סייבינגס - אחד המבנים הבולטים של אזור דאונטאון ברוקלין.
רחוב אדמס - אחד מנתיבי התחבורה העיקריים של אזור דאונטאון ברוקלין.
דאונטאון ברוקלין (באנגלית: Downtown Brooklyn) הוא מרכז העסקים הראשי השלישי בגודלו בעיר ניו יורק (אחרי אזור מידטאון מנהטן ואזור לוור מנהטן) במדינת ניו יורק שבארצות הברית. השכונה נמצאת ברובע ברוקלין של העיר ניו יורק, בחלקו הצפון מערבי של הרובע.
בשכונה מספר מבנים גבוהים בהם מגדל בנק ויליאמסבורג סייבינגס ומרכז מטרוטק היוצרים קו רקיע ייחודי לאזור.
היסטוריה

אזור דאונטאון ברוקלין, בדומה לאזור מנהטן, היה מיושב עד ראשית המאה ה-17 על ידי שבט הלנאפי האינדיאני. לאחר הגעת המתיישבים ההולנדים לאזור, ובסמוך להתיישבות שהקימו באי מנהטן (שנקראה ניו אמסטרדם), הקימו גם התיישבות באזור דאונטאון ברוקלין - בשם זה (בהולנדית: Breuckelen). עד שנת 1814 היה אזור ברוקלין מיושב בדלילות רבה. תחילת פעולתה של מעבורת קיטור בין ברוקלין לבין מנהטן הביאה להתיישבות צפופה יותר באזור, ולהפיכת ברוקלין לפרוור של מנהטן, ובמקביל הפך אזור דאונטאון ברוקלין למרכז העסקים האזורי של ברוקלין.
בשנות ה-50 וה-60 של המאה ה-19 הפכה ברוקלין למרכז תנועה למלחמה בעבדות בארצות הברית, ובעיר הוקמו כנסיות רבות שפעלו נגד העבדות.
לאחר מלחמת העולם השנייה אימצה מחלקת התכנון העירוני של העיר ניו יורק תוכנית להפוך את אזור דאונטאון ברוקלין למרכז עסקים כלכלי ולמרכז תרבותי. במסגרת תוכנית זו הוחלט להקים באזור מבני ממשל, והורחב רחוב אדמס (Adams Street), לימים רחוב בוארום (Boerum Place) המוביל לאזור. בשנת 1969 הוכנה תוכנית פיתוח חדשה ובה שם דגש על פיתוח מסחרי של דאונטאון ברוקלין, אולם המשבר הכלכלי של שנות ה-70 הקשה על הפיתוח האזורי.
אתרים בעלי חשיבות

באזור דאונטאון ברוקלין ממוקמים מרכז מטרוטק, בניין רובע ברוקלין, בתי המשפט של מחוז קינגס ובית המשפט המרכזי הפדרלי של המחוז המזרחי של ניו יורק. כמו כן ממוקמים באזור מוסדות השכלה גבוהה רבים ובהם בית הספר למשפטים של ברוקלין, אוניברסיטת פוליטכניק, מכללת ניו יורק לטכנולוגיה, אקדמיית ברוקלין למוזיקה ואוניברסיטת לונג איילנד.
בין מוסדות התרבות של הרובע ניתן למנות את מוזיאון התחבורה של ניו יורק.
תחבורה

גשר ברוקלין וגשר מנהטן מקשרים בין האי מנהטן לבין אזור דאונטאון ברוקלין. באזור פועלים מספר קווים של הרכבת התחתית של ניו יורק (קווים 2, 4, 5, A, C, F, G, B, D, M, N, Q ו-R). טרמינל אטלנטיק הממוקם באזור, משמש תחנה של קו הרכבת לונג איילנד.
פיתוח אזורי מגורים

מאז אמצע המאה ה-18, היה אזור דאונטאון ברוקלין אזור מסחרי בעיקרו ולא אזור מגורים. מאז ראשית המאה ה-21 החלו להיבנות באזור מספר פרויקטי דיור ובהם פרויקט רחוב ליווינגסטון הכולל 7 בניינים בני 15 קומות בהם 1,000 יחידות דיור.
תוכנית פיתוח משנת 2004 נועדה לעודד בנייה צפופה למגורים באזור, במסגרתה מתוכננים בניית 14,000 דירות מגורים חדשים באזור.
ד'קכ"ב

ד'קכ"ב (4122)  היא שנה עברית  אשר  החלה ביום א' בתשרי, אור ל-17 בספטמבר 361 (לפי הלוח היוליאני, שהיה נהוג אז), והסתיימה ביום כ"ט באלול, 6 בספטמבר 362. שנה מסוג בשה, איננה מעוברת, ואורכה 355 ימים. זו שנה שישית לשמיטה.
אירועים

יוליאנוס הכופר מנסה להקים מחדש את בית המקדש בירושלים.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דורון בנדל

| --- | --- |
אין תמונה חופשית
 לידה:  19 בינואר 1942 תל אביב, פלשתינה (א"י)
 פטירה:  14 ביוני 2005 (בגיל 63) יוון
 מדינה:  ישראל 
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד גדוד 932  סגן מפקד אוגדה 162
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים   מלחמת לבנון
 תפקידים אזרחיים
 מורה להיסטוריה, עמותת ניצן
 
דורון בנדל (19 בינואר 1942 – 14 ביוני 2005) היה קצין צה"ל בדרגת תת-אלוף אשר פיקד על גדוד 932 וסגן מפקד אוגדה 162.
קורות חייו

נולד ב-19 בינואר 1942 בתל אביב, גדל בראש פינה ובתל אביב. בן למייסדי ראש פינה. עם גיוסו לצה"ל בשנת 1960 עבר הכשרה כלוחם, קורס מ"כים חי"ר וקורס קציני חי"ר בנח"ל. בנדל שימש במגוון תפקידי מטה ופיקוד בחיל הרגלים ובשנים 1978–1976 שימש כ מפקד גדוד 932. בהמשך שירת באגף המבצעים ולאחר מכן שימש כסגן מפקד אוגדה במלחמת לבנון הראשונה וכמדריך במכללה הבין-זרועית לפיקוד ולמטה. ב-1985 השתחרר מצה"ל בדרגת אל"ם. בשירות המילואים הועלה לדרגת תא"ל והמשיך לשמש כראש מטה אוגדה 162 גם שנים לאחר שחרורו מצה"ל.
נפטר ביוון ב-14 ביוני 2005.
הערות שוליים

↑  אתר "נשמה"
↑  יוסף ולטר, כבר התרגלתי לא להיות גנראל - אני רק רוצה עבודה, מעריב, ‏ 24.07.1985.
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
דאון צפוני

| דאון צפוני> מצב שימור |
| --- | --- |
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קוסקוס
משפחה:: פוסומים מפוספסים
סוג:: דאון
מין:: דאון צפוני
שם מדעי
 Petaurus abidi ‏זיגלר, 1981
תחום תפוצה


דאון צפוני (שם מדעי: Petaurus abidi) הוא מין כיסאי גדול ונדיר בסוג דאון שאנדמי לאזור מצומצם בצפון גינאה החדשה. הוא תואר מדעית לראשונה בשנת 1981 על ידי הזואולוג האמריקני אלן קונרד זיגלר (Alan Conrad Ziegler), והוא הכיסאי בעל טווח התפוצה הקטן ביותר.
תיאור

הדאון הצפוני הוא המין השלישי בגודלו בסוג לאחר דאון צהוב-בטן ודאון מהגוני; אורך ראשו וגופו: 28-25 סנטימטרים, אורך זנבו: 38-35 סנטימטרים, ומשקלו: 0.3 קילוגרם (332-228 גרם). הוא גדול וצר יותר מדאון הסנאי, וגדול פי שניים מדאון הסוכר. מבנה גופו ארוך וגלילי, וראשו קצר ומעוגל. אוזניו קצרות ומשולשות וחוטמו מחודד. כפי שמרמז שמו, לדאון הצפוני יש קרומי דאייה בכל אחד מצדדי הגוף, שמורכבים מקפלי עור עבים ונמתחים מכף היד לכף הרגל; בין הרגליים האחוריות יש קרומי דאייה קטנים נוספים. זנבו של הדאון ארוך, גלילי ועבה, אך אינו סבוך כאצל מינים אחרים.
הפרווה של הדאון הצפוני ארוכה וצפופה ודמויות משי, וצבעה אפור בהיר עד חום-צהבהב בצד העליון, ולבן בוהק בצד התחתון. לאורך הגב, יש לו פס שחור עבה במיוחד, ולעיתים יש שני פסים בהירים משני צדדיו. פניו של הדאון הצפוני בצבע לבן בוהק, להוציא סימונים דהויים קלים ליד העיניים ופס שחור ספירלי קצר על המצח. האוזניים והצד החיצוני של הרגליים שחורים, בעוד שהכפות והאף ורודים. מלבד סימוני הפנים הייחודיים, הדאון הצפוני נבדל מדאון הסוכר ומדאון הסנאי בכך שזנבו שחור לחלוטין משני צדדיו, וזהו סימן הזיהוי העיקרי בין המינים.
תפוצה

הדאון הצפוני אנדמי לגינאה החדשה; טווח התפוצה שלו מצומצם במיוחד ומוגבל להר סומורו והאזורים הסמוכים אליו שנמצאים בתוך הרי טוריצ'ילי במחוז סנדון שבפפואה; ככל הנראה, התפוצה של הדאון הצפוני הייתה מוגבלת מאז ומתמיד, בהתחשב בכך שלא נמצאו שרידים שלו בהרי בוואני הסמוכים לטוריצ'ילי.
בית הגידול שלו מורכבת מיערות גשם טרופיים לחים ויערות עננים בגבהים של 1,220-800 מטר מעל פני הים; יש תצפיות לא מאומתות גם מתחת ל-300 מטר במטעים סביבות הכפרים. אין מידע זמין אודות אורח החיים של הדאון הצפוני, בהתחשב בנדירותו ובבית גידולו המיוער וההררי; למעשה, רק שבעה דאונים נתפסו על ידי חוקרי טבע מערביים מאז גילויו של המין ועד העשור השני של המאה ה-21.
מצב

הדאון הצפוני מסווג על ידי הרשימה האדומה של IUCN במצב השימור סכנת הכחדה חמורה (CR), מכיוון שטווח התפוצה שלו קטן מ-100 קילומטרים רבועים, יש לו אוכלוסייה יחידה שמוגבלת למקום אחד בלבד, ובגלל הפגיעה המתמשכת בבית הגידול שלו על ידי בירוא יערות, התיישבות אנושית וציד. ישנן תוכניות להקמת אזור שימור קהילתי בתחומי המחיה של המין ולהעלות את המודעות למצבו בקרב האוכלוסייה המקומית, כפי שנעשה בהצלחה עבור הטנקיל וקנגורו אילני עטוי-זהב שחיים אף הם בהרי טוריצ'ילי. ארגון השימור IUCN, ממליץ לבצע בדחיפות מחקרים מקיפים אודות הביולוגיה והתפוצה של הדאון.
הערות שוליים

↑  דאון צפוני באתר הרשימה האדומה של IUCN
דראקולין

דראקולין הוא גליקופרוטאין הקיים ברוק של הערפד המצוי. הוא מורכב מ-411 חומצות אמינו ומשקלו כ-kDa‏88.5. הגליקופרוטאין משמש כמעכב אנזימטי הפיך בתהליך קרישת הדם על ידי עיכוב פעילותם של 2 אנזימים החיוניים לתהליך הקרישה (פקטורים ‏IX ו-X). הפרשת הגליקופרוטאין שומרת על זרימת דם קבועה מגוף הקורבן ובכך עוזרת לעטלף ללקק באופן רצוף את הדם הניגר מפצע הנשיכה.
הדראקולין משמש לשימושים רפואיים ונחשב לנוגד קרישה רב עוצמתי (פי-20 מנוגדי קרישה אחרים), והוא ניתן ללוקים בהתקף לב ושבץ מוחי.
שמו של הגליקופרוטאין הוא על שם הערפד מהספר הידוע "דראקולה".
ראו גם

מעכבי אנזימים
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
ד'ק"ץ

ד'ק"ץ (4190)  היא שנה עברית  אשר  החלה ביום א' בתשרי, אור ל-16 בספטמבר 429 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 430. שנה מסוג בחג, איננה מעוברת, ואורכה 353 ימים. זו שנה רביעית לשמיטה.
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דינה מרקון

| --- | --- |
אין תמונה חופשית
 לידה:  1959 (בת 65 בערך) 
 מדינה:  ישראל 
 שפות היצירה:  עברית 
 
דינה מרקון (ילידת 1959) היא מתרגמת ישראלית.
ביוגרפיה

דינה מרקון נולדה בריגה, גדלה בבית בו ספגה תרבות רוסית, בד בבד עם תרבות מערבית. אביה היה עיתונאי ששפת האם שלו הייתה גרמנית. היא עלתה לישראל עם משפחתה בשנת 1973. סיימה בהצטיינות את חוק לימודיה בחוגים לבלשנות כללית ולספרות עברית באוניברסיטה העברית. עבדה כמזכירה במרכז לחקר יהדות מזרח אירופה באוניברסיטה העברית, כעורכת בלשכת העיתונות הממשלתית וכעורכת לשונית בעיתון כל העיר בירושלים ובהוצאת כרטא.
מאז 1992 תרגמה עשרות ספרים, בעיקר מרוסית לעברית, לרבות ארבעה מספריו של הסופר הקירגיזי צ'ינגיז אייטמטוב, תרגומים עבריים חדשים לקלאסיקות המופת "אובלומוב" לאיוון גונצ'רוב, "הכפיל" לדוסטויבסקי ו"התחייה" לטולסטוי, ובשנת 2015 "כתבי הגות" לטולסטוי. שני ספרים מאת הסופר האוקראיני בן זמננו אנדרי קורקוב, החלקים הכתובים רוסית בהתכתבויות בין בוריס פסטרנק מרינה צווטאייבה וריינר מריה רילקה, ואחרים.
בשנת 2018 תרגמה מרקון את המסה "אמי והמוזיקה" שכתבה מרינה צבטייבה.
מרקון עוסקת למחייתה גם ברפואה אלטרנטיבית.
לקריאה נוספת

נעה ולדן, "מרקון, דינה", לקסיקון הֶקְשֵרִים לסופרים ישראלים (תשע"ד 2014), עמ' 621.
הערות שוליים

↑  קרן דותן, שבועתה של המתרגמת, באתר ישראל היום, 7 באוקטובר 2018
ערך זה הוא קצרמרבנושא ספרות ובנושא אישים. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007309336105171  BnF: cb17863706g (data)  ISNI: 0000 0000 7087 6834  VIAF: 97289316   WorldCat (עם VIAF): 97289316
דראקס המשמיד

| --- | --- |

דראקס המשמיד, כפי שהופיע על עטיפת החוברת Drax the Destroyer #4 מפברואר 2006, אמנות מאת מיץ' ברייטוייזר.
 סוג:  גיבור-על
 הוצאה לאור:  מארוול קומיקס
 הופעה ראשונה:  Iron Man #55 (פברואר 1973)
 יוצרים:  מייק פרידריך ג'ים סטארלין
 גילום הדמות:  דייב בטיסטה ("היקום הקולנועי של מארוול")
 מידע
 שם אמיתי:  ארתור סמפסון דגלאס
 כינויים:  ארט דגלאס, ונום
 סטטוס:  פעיל
 מקצוע:  צייד ראשים
 כוחות:  כוחות על-אנושיים, מהירות-על, סיבולת גבוהה, פרצי אנרגיה, יכולת לחוש בקרבתו של תאנוס ואחרים
 חבר בקבוצה:  שומרי הגלקסיה
 חבר לשעבר בקבוצה:  משמר האינסוף הדפנדרס הסודיים פלנקס
 אזרחות:  ארצות הברית 
 דמויות קשורות
 משפחה:  איבט דגלאס (אשה, מתה) הת'ר דגלאס (בת) פאמלה דגלאס (אחיינית)
 אויבים:  תאנוס 
 
דראקס המשמיד (באנגלית: Drax the Destroyer) הוא דמות בדיונית של גיבור-על חייזרי המופיעה בחוברות הקומיקס שומרי הגלקסיה ביקום מארוול קומיקס. הדמות הופיעה לראשונה בחוברת Iron Man #55 מפברואר 1973 ונוצרה על ידי הכותב מייק פרידריך והמאייר ג'ים סטארלין.
דראקס המשמיד הוא האלטר אגו של ארתור סמפסון דגלאס, סוכן נדל"ן שיצא לטיול עם משפחתו במדבר מוהאבי. לפתע, חללית הנושאת עימה את תאנוס עברה במקום, וכדי לשמור על קיומו בסוד, תאנוס הרג את משפחתו של דגלאס. א'אלרס, אביו של תאנוס, ניטר את מעשיו של בנו וגילה על המקרה. זאת ועוד, א'אלרס גילה כי בנו חילץ את בתו של דגלאס, הת'ר, ואימן אותה בכוכב טיטאן. מאוחר יותר, היא חזרה לכדור הארץ כמונדרגון. א'אלרס קבע כי איום בנו לא ניתן להתעלמות, וזימן את סבו של תאנוס - קרונוס. קרונוס לכד את נשמתו של דגלאס, ושם אותה בגוף חדש. כך נולד לו דראקס המשמיד - לוחם עשוי ללא חת, בעל יכולות פיזיות רבות, תעופה, חסינות והקרנת פרצי אנרגיה מידיו. א'אלרס חסם את זיכרונותיו הישנים של דגלאס, והחדיר בו שנאה ותשוקת נקמה נגד תאנוס.
דגלאס נאבק בתאנוס מספר פעמים, אך מעולם לא הביסו. קרב אחד הוביל לידידות בין דגלאס לאיירון מן, מה שהוביל לברית של שנים. מאוחר יותר, מטרתו של דגלאס הייתה למנוע מתאנוס להשיג את הקובייה הקוסמית; כשהובס, הוא פנה לעזרת האוונג'רס. לבסוף, בעזרתם של האוונג'רס, מאר-וול ומונדרגון, תאנוס הובס סופית. כעת חסר סיבה לקיומו, דגלאס נדד בחלל. זועם על כך שהביס את תאנוס במקומו, דגלאס נאבק במאר-וול עד שהמבנה הנפשי של ריק ג'ונס מסר לו את מיקומו של תאנוס שחזר. שוב במסע נגד תאנוס, דגלאס תקף את גאמורה והשמיד את חלליתה. גאמורה נמלטה, ולא ידוע מה קרה בהמשך. ללא ידיעתו, תאנוס הובס על ידי מאר-וול, אדם וורלוק, ספיידרמן והדבר. דגלאס נהרג מספר פעמים, האחרונה בתחילת קשת הסיפור "הציווי של תאנוס"; אחרי כל הפעמים הללו הוא חזר לחיים.
הדמות השתתפה באירועי הקרוסאובר "השמדה" ו"השמדה: כיבוש" משנים 2006–2007 והפכה לחברה בקבוצות "משמר האינסוף" ושומרי הגלקסיה בהרצה המחודשת שנעשתה לכותר בשנת 2008. את דמותו של דראקס בסרטי היקום הקולנועי של מארוול "שומרי הגלקסיה", "שומרי הגלקסיה: חלק 2", "הנוקמים: מלחמת האינסוף" הנוקמים סוף המשחק ות'ור אהבה ורעם" מגלם השחקן והמתאבק לשעבר דייב בטיסטה.
דורון בן עמי

ערך זה עוסק בארכאולוג ישראלי. אם התכוונתם למוזיקאי, יוצר ומדבב שנקרא באותו שם, ראו .
| --- | --- |

 לידה:  1965 (בן 59 בערך) 
 ענף מדעי:  ארכאולוגיה
 מקום מגורים:  ישראל
 מקום לימודים:  האוניברסיטה העברית בירושלים 
 תרומות עיקריות
 גילוי קבר הלני המלכה   גילוי מצודת החקרא
 
דורון בן עמי (נולד ב-1965) הוא ארכאולוג ישראלי שגילה במהלך מחקריו מספר ממצאים ארכאולוגיים חשובים. מחקריו עוסקים בארכאולוגיה המקראית ותקופת הברזל בארץ ישראל.
חייו

בשנת 2003 קיבל בן עמי תואר ד"ר לפילוסופיה מהמכון לארכאולוגיה של האוניברסיטה העברית על מחקריו בתל חצור בתקופת הברזל 1 ו-2, תחת הפרופסור אמנון בן תור. הוא עובד כיום כחוקר במכון.
בן עמי הוא המגלה של קבר מפואר סמוך לעיר דוד, שזוהה כקברה של הלני המלכה.
בשנת 2007 החל לנהל את החפירה הארכאולוגית בחניון גבעתי. תחת ניהולו התגלו מספר ממצאים חשובים בחפירה. בנובמבר 2015 (ה'תשע"ו) פרסם בן עמי, יחד עם הארכאולוגים יאנה צ'חנוביץ ושלומה כהן, מנהלי החפירה מטעם רשות העתיקות, כי לדעתם על פי הממצאים שנמצאו באתר, מקום מצודת החקרא היה בחניון גבעתי שבעיר דוד. הממצאים שתומכים בהשערה הם: חומת ביצור, מקטע מגדל גדול, שרידי חלקלקה, עשרות מטבעות המתוארכים על פי שמות המלכים המוטבעים בהם לתקופה בה המצודה התקיימה, ראשי חצים מברונזה ואבני קלע מעופרת המאפיינים את הצבא הסלווקי וכן 200 ידיות של אמפורות עם חותמות מרודוס.
בשנת 2016 הופיע בפרק השביעי של הסדרה והארץ הייתה תוהו ובוהו: תולדות ארץ ישראל והסביר על מצודת החקרא בחניון גבעתי.
הערות שוליים

↑  ‏ Institute of Archaeology - Dr. Doron Ben-Ami
↑  ד"ר דורון בן עמי, באתר של עמותת אלע"ד.
↑  ‏Israeli archaeologists uncover 2,000-year-old mansion
06/12/2007 ‏
↑  ד"ר דורון בן עמי, באתר "מפה".
↑  פתרון לאחת החידות הארכאולוגיות הגדולות בהיסטוריה של ירושלים (נובמבר 2015), באתר רשות העתיקות.
↑   ניר חסון, אחרי מאה שנות חיפושים בירושלים, נמצאה המצודה האבודה מימי החשמונאים, באתר הארץ, 3 בנובמבר 2015
↑  והארץ הייתה תוהו ובוהו - תולדות ארץ ישראל פרק 7: הממלכה האחרונה, באתר YouTube, ‏19 בדצמבר 2016.
| --- | --- |
בקרת זהויות :  NLI: 987007258457405171  GND: 1041707789  LCCN: no2014108378  SUDOC: 166028320  VIAF: 97663776   WorldCat (עם VIAF): 97663776
דני ויי

| --- | --- |

 לידה:  15 באפריל 1974 (בן 50) פורטלנד, ארצות הברית 
 מידע כללי
 מדינה:  ארצות הברית 
 גובה:  1.85 מטרים
 ספורט
 ענף ספורט:  סקייטבורדינג 
 
דני ויי
דני ויי (באנגלית: Danny Way; נולד ב-15 באפריל 1974) הוא גולש סקייטבורד שזכה בפרסים רבים וערך גלישות הרפתקניות במקומות שונים בעולם. הוא נולד בפורטלנד, אורגון, אשר בארצות הברית.
דני ויי החל לגלוש בסקייטבורד בגיל שש. הוא זכה פעמיים בתואר גולש הסקייטבורד של השנה מטעם כתב העת "טראשר", וכן הוכתר כגולש "רמפות הוורט" הטוב ביותר על ידי כתב העת "טראנסוורלד סקייטבורדינג". ויי זכה במדליות זהב במשחקי ה"איקס גימס" והתפרסם בקפיצות ממסוק, בקפיצות מעל החומה הסינית ומעל ה"גיטרה" בלאס וגאס.
השגים

1991 - דני ווי נבחר לתואר סקייטר השנה על ידי כתב העת טראשר
1997 - דני ווי קפץ לרמפת סקייטבורד ממסוק (בומב דרופ - נפילת פצצה)
1999 - דני ווי חוזר על תרגיל הקפיצה ממסוק, נוקע את עצם הכתף בפסטיבל מוזיקה וספורט של האם טי וי ובכל זאת מנצח בתחרות הקפיצה הגבוהה ( ביג איר)
2002 - דני ווי יוזם ומקים רמפות ענק - מגה רמפות. מקפצה בה קפץ למרחק 65 פיט ורמפה בה קפץ לגובה 18 פיט.
2003 - דני ווי זוכה לתואר גולש רמפות וורט הטוב ביותר על ידי כתב העת טראנסוורלד סקייטבורדינג
2003 - דני ווי מקים גרסה חדשה למגה רמפות וקופץ למרחק 75 פיט ולגובה 23.5 פיט
2003 - דני ווי זוכה על ידי טראנסוורלד סקיטבורדינג כסקייטר הנבחר ברמפות וורט ובתואר הווידאו הנבחר לסרט הווידאו שלו עם הקבוצה של די סי
2003 - דני ווי מוסיף קפיצות ממגה רמפות בסרטון הווידאו של די סי ומוסיף מימד חדש לביצועי הסקייטבורדינג
2004 - בפעם הראשונה במשחקי האיקס גיימס מתקיימת תחרות קפיצה לגובה עם סקייטבורד (ביג אייר), ודני ווי קובע שיא של 79 פיט בקפיצה לרוחק וזכה במדליית זהב
2004 - דני ווי מתכבד בתואר סקייטר השנה של כתב העת טראשר, היחיד שזכה בתואר פעמיים
2005 - דני ווי קופץ מעל החומה הגדולה של סין בעזרת רמפה מיוחדת שבנה.
2005 - דני ווי זוכה במדליית זהב בשנית בביג אייר במשחקי האיקס גיימס ה-11
2006 - דני ויי קפץ מהגיטרה המפורסמת של HARD ROCK קפה בלאס וגאס לתוך רמפה.
לקריאה נוספת

Concrete Wave: The History of Skateboarding by Michael Brooke, Warwick Publishing, 200pp, 1999, ISBN 1894020545
דאנקן דונאטס

| --- | --- |


סניף הרשת באטלנטה,  ג'ורג'יה שבארצות הברית
 נתונים כלליים
 סוג:  חברה פרטית
 בורסה:  נאסד"ק (14 בדצמבר 2020–DNKN) 
 מוטו:  America Runs on Dunkin' (מאז 2007)
 מייסדים:  ויליאם רוזנברג
 תקופת הפעילות:  2019–הווה (כ־5 שנים) 
 מיקום המטה:  קנטון 
 משרד ראשי:  רח' רויאל 130, קנטון, מסצ'וסטס, ארצות הברית ארצות הברית
 ענפי תעשייה:  תעשיית המזון המהיר, רשת מסעדות מזון מהיר 
 מוצרים עיקריים:  דונאטס, קפה, בייגלס
 מנכ"ל:  ניגל טרוויס
  
 www.dunkindonuts.com
 
חלון תצוגה של דונאטס בסניף של הרשת.
דאנקן דונאטס (באנגלית: Dunkin' Donuts) היא רשת אמריקאית רב-לאומית לממכר דונאטס וקפה שהוקמה בקווינסי, מסצ'וסטס, ארצות הברית על ידי ויליאם רוזנברג. מטה הרשת שוכן בקנטון, מסצ'וסטס, ארצות הברית, ולה סניפים ברחבי העולם (ובעבר גם בישראל). במקור התמקדה הרשת במכירת דונאטס ומאפים נוספים, בסוף 2018 הרשת החלה במיתוג מחדש בשם "דאנקן" בלבד, לאחר שמכירת משקאות חמים, בעיקר קפה, הפכה לחלק גדול מהפעילות שלה.
נכון לשנת 2019 יש לרשת כ-9,600 סניפים בארצות הברית וכ-3,500 ב-37 מדינות אחרות ברחבי העולם, היא אחת מרשתות בתי הקפה והמאפים הגדולות בעולם.
היסטוריה

הסניף הראשון של הרשת נפתח על ידי ביל רוזנברג בשם "Open Kettle" בשנת 1948, בקווינסי, מסצ'וסטס (פרבר של העיר בוסטון), אך הוא שינה את השם ב-1950 ל"דאנקן דונאטס". הוא הגה את הרעיון למסעדה לאחר שהתנסה במכירת מזון במפעלים ובאתרי בנייה ממכוניות ההופכות לדוכן מזון, שבה סופגניות וקפה היו שני הפריטים הפופולריים ביותר. המסעדה הצליחה, ורוזנברג מכר זיכיונות לאחרים החל מ-1955.
בשנת 1963 בנו של רוזנברג, בוב, הפך למנכ"ל החברה בגיל 25, והרשת פתחה את סניף המאה שלה באותה שנה. באותה עת "דאנקן דונאטס" הייתה חברת בת של "יוניברסל פוד סיסטמס" (Universal Food Systems), תאגיד של 10 עסקים קטנים לשירותי מזון. סניפי הרשת לא היו בעלי תפריט אחיד, כאשר חלקם מכרו ארוחות בוקר מלאות ואחרים הגישו רק דונאטס וקפה. בשנים הבאות נמכרו או נסגרו שאר העסקים בפורטפוליו של תאגיד "יוניברסל פוד סיסטמס" והוא קיבל את השם "דאנקן דונאטס" והונפק בבורסה ב-1968.
בשנת 1989 תאגיד המזון והמשקאות הבריטי Allied-Lyons רכש את החברה תמורת 325 מיליון דולר. התאגיד Allied-Lyons החזיק גם ברשת הגלידריות "בסקין-רובינס" והיא פעלה יחד עם "דאנקן דונאטס" תחת חברת אם משותפת בשם "Dunkin' Brands". בשנות ה-90 של המאה ה-20 התרחבה הרשת על ידי רכישת שתי רשתות מתחרות: מיסטר דונאט ו-Dawn Donuts. עד 1998, הרשת גדלה ל-2,500 סניפים ברחבי העולם, עם מכירות שנתיות של כ-2 מיליארד דולר.